לודז' (פרובינציה)

לודז' (בפולנית: łódzkie) היא אחת משש עשרה הווייוודויות של פולין. היא שוכנת במרכז פולין, וגובלת בצפון בווייוודה קויאוויה-פומרניה, במזרח בווייוודות מזוביה ושְׁוְויֶינְטוֹקְזִ'יסְקיֶה, בדרום בווייוודות שלזיה ואופולה, ובמערב בווייוודה פולין גדול. בירתה של ווייוודת לודז' והעיר הגדולה ביותר בה היא העיר לודז' השוכנת במרכזה הווייוודה. ערים גדולות נוספות הן פיוטרקוב טריבונלסקי ופביאניצה. ווייוודת לודז' נושאת את שמה של העיר הדומיננטית שבה, העיר לודז'. העיר לודז' נקראת בפולנית Łódź, אשר פירושה בשפה זו הוא "סירה" או "ספינה". עובדה זו תמוהה במעט, היות שלודז' איננה יושבת על שום נהר כלשהו. יש מי שמנסה להסביר שהעיר לודז' נקראת על שם משפחת מקימיה, אך לגישה זו אין ביסוסים משמעותיים של ממש. בשורה התחתונה, יש חוסר ודאות רחב באשר למקורותיו של שם העיר. ווייוודת לודז' שוכנת במרכזה הגאוגרפי של פולין, והיא מהווה נקודת מפגש של כלל חבלי והארץ ואזוריה המרכזיים של פולין. מצפון וממזרח לווייוודה משתרעת שפלת מזוביה, אותה מנקז נהר הויסלה. מצפון וממערב לווייוודה משתרעת שפלת פולין גדול, אותה מנקז נהר האודר. ובעוד מצפון נמצאים האזורים המישוריים, מדרום נמצאים האזורים הגבוהים יותר: דרומית מזרחית ללודז' משתרע אזור פולין קטן, בו נובע נהר הוויסלה, ודרומית מערבית ללודז' משתרע אזור שלזיה, בו נובע נהר האודר. מיקומה של פולין מכתיב את הגאוגרפיה שלה. חציה הצפוני מהווה מישור רחב בגובה ממוצע של כ-100 מטר מעל גובה פני הים, המתלכד עם מזוביה ופולין גדול. ובעוד זאת, חציה הדרומי מאופיין בתנאי שטח גבוהים יותר, מחוספסים, ובלתי אחידים. בחציה הדרומי של לודז' אפשר למצוא לצד עמקים גם גבעות רבות, כאשר הגובה ממוצע של אזור זה הוא כ-260 מטר מעל גובה פני הים. דרום ווייוודת לודז' מתלכד עם פולין קטן ושלזיה. לודז' איננה מהווה רק נקודת מפגש רק טופוגרפיתע, אלא גם בכל הקשור למערכות המים של פולין: בעוד חציה המזרחי מהווה חלק מאגן הניקוז של נהר הויסלה, חציה המערבי מהווה חלק מאגן הניקוז של נהר האודר. עקב הפיתוח הרב של לודז' לאורך ההיסטוריה, ועובדת היותו של אזור זה מקום מאוכלס יחסית מזה שנים רבות, מרבית היערות שהיו בו בעבר נכרתו וכיום כמות השטחים המיוערים בו היא הנמוכה ביותר בכל פולין. רובו המוחלט של השטח מנוצל לחקלאות. הטמפרטורה השנתית הממוצעת בלודז', בירת הוויווידה, היא 8.4 מעלות צלזיוס. החודש הקר ביותר הוא ינואר (עם טמפרטורה ממוצעת של -1.8 מעלות צלזיוס), והחודש החם ביותר הוא יולי (עם טמפרטורה ממוצעת של 18.7 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 570.1 מ"מ. בלודז' יש שבעה פארקי נוף (Park krajobrazowe) ו-87 שמורות טבע (Rezerwat przyrody). פרובינציית לודז'   פיוטרקוב טריבונלסקי פביאניצה טומשוב מזובייצקי בלחטוב זגייז' סקרנביץ ראדומסק מאגר סולייובסקי יז'ורסקו בולימוב גבעות לודז' זלנצ'ה אונייוב רווה מזובייצקה לנצ'יצה נהר פיליצה נהר ורטה קויאוויה-פומרניה פולין גדול מזוביה שוויינטוקז'יסקיה שלזיה אופולה לודז' פרק זה לוקה בחסר. אנא תרמו לוויקיפדיה והשלימו אותו. בלודז' ישנם 44 ערים ועיירות. בלודז' ישנם 24 מחוזות, מתוכם שלוש ערים מחוזיות. אתר האינטרנט הרשמי של לודז' לודז', באתר אנציקלופדיה בריטניקה (באנגלית) Waldemar Bieżanowski Łódka i inne rzeki łódzkie, Towarzystwo Opieki nad Zabytkami Łódź, ZORA Łódź wyd. II 2003, s. 7, ISBN 83-88638-13-0. Dane Klimatyczne Baza Demografia: Stan ludności 2014, Ludność stan w dniu 30 VI, Ludność według płci i miast, Łódzkie Baza Demografia: Stan ludności 2014, Ludność stan w dniu 30 VI, Ludność według płci, wieku, województw i powiatów, łódzkie